Kohe pärast Maastrichti lepingu allkirjastamist tegi komisjon ettepaneku rahastamist märkimisväärselt suurendada, mida tuntakse Delorsi II paketina. 1992. aasta detsembris Edinburghis kokku tulnud Euroopa Ülemkogu kiitis nimetatud ettepanekud vaid osaliselt heaks ja kavandas kulutuste jaotamise pikemale ajavahemikule. Sellele vaatamata suurendati vahendeid oluliselt. Ajavahemikuks 1994-1999 kavandatud struktuurimeetmete kogu paketi eelarveks määrati 208 miljardit eküüd.